Vi hadde en fantastisk langweekend i København i Henriettes sjarmerende og flotte leilighet. Henriette var utrolig hjelpsom og imøtekommende overfor oss. Hun hjalp oss med reiserute, møtte oss på Hovedbanegården og viste oss rundt i nærområdet og i leiligheten sin. Vi er veldig takknemlige for at vi fikk møte hennes søte lille familie, og for at vi fikk lov til å leie hjemmet deres noen dager. Det var utrolig deilig å komme hjem til Henriettes leilighet på ettermiddagen/kvelden etter å ha vært på kryss og tvers av København. Reisefølget vårt bestod av tre voksne og ett barn, og alle satt veldig pris på den store, lyse og koselige leiligheten til Henriette. Minstemann på 2,5 år elsket alle de artige gjemmestedene leiligheten kunne by på og satte stor pris på de spennende lekene han fikk låne. Jeg vil på det varmeste anbefale Henriettes leilighet til andre. Den er perfekt for familier som reiser med barn, og utrolig mye hyggeligere og komfortabel enn et hotellrom. Selv kommer vi gjerne tilbake, da oppholdet har gitt mersmak.